Bederfgeskenke vir jou geliefde dié ValentynsdagArgieffoto (Foto: MariaGodfrida/Pixabay) ek stuur vir jou die berggansveer mits dese wil ek vir jou sê hoe diep my liefde vir jou lê… ~Boerneef, “Die Berggans het ŉ veer laat val” Valentynsdag is om die draai – en die liefde is reeds in die lug! Jy hoef nie hierdie Valentynsdag ŉ berggansveer te gaan soek nie, daar is die mooiste geskenke in Maroela se aanlyn winkel, Die Koöperasie, om jou liefde te bewys! Baardolie en boerseep met baardkammetjie Laat jou geliefde soos ŉ adonis voel met dié stelletjie baardolie, boerseep (seep met skop), en ŉ baardkammetjie. Dit is vir elke man wat ‘n slag kan slaan en ‘n bars kan kyk. ‘n Man wie se hande vir niks verkeerd staan nie en wie se hart net so groot is soos sy liefde vir sy grond. Daar is boonop ‘n baardolie-geur vir elke man: lemoenboer, karooboer, troebadoer, bosbouer en adonis. Koop die baard-stelletjie nou in Die Koöperasie vir slegs R160-00 Toffies vir jou geliefde Bewys jou liefde met ŉ titseltjie soetigheid! So soet soos stroop In suiker gedoop My hart voel sommer bly – Jy kan al my soene kry! Hierdie handgemaakte tradisionele toffies is sag en smelt soos botter op die tong en is die ideale Valentynsdaggeskenk of sommer enige tyd van die jaar wanneer jy jou soettand-geliefde wil bederf! Daar is drie geure toffies in elke glasbottel: Maroelageur Katjiebottergeur Melktertgeur Koop die liefdestoffies nou in Die Koöperasie vir slegs R75-00 As jou geliefde net so lief is vir Afrikaans soos jy, dan is hierdie stel van vier blikbekers met NP van Wyk Louw se “Vier gebede by jaargetye in die Boland” die ideale Valentynsdaggeskenk. Die vier strofes uit die gedig, Vroegherfs, Uit hierdie ligte herfs, Winter en Eerste sneeu is elk op ŉ blikbeker van hoë gehalte wat net so mooi op tannie Hannie se geelhouttafel in die eetkamer kan pronk as om die kampvuur tydens jou volgende staptoer. Koop die Boland-bekers nou in Die Koöperasie vir slegs R260-00 Die piekniek-stel wat jy in Maroela se Valentynsdag-piekniek kan wen Skryf nou in vir Maroela se Valentynsdag-kompetisie en jy kan dalk jou geliefde met ŉ baie spesiale piekniek bederf! Vertel ons wat jou ideale aandjie uit sal wees saam met ŉ geliefde en ons bederf jou dalk met ŉ spesiale piekniekmandjie ter waarde van R1 355 wat jou geliefde se hart sommer sal vermurwe! Skryf nou in.